Indien Suid-Afrika met ‘n skoolterrein vergelyk sou word, dan is die Afrikaner die kleiner seun wat aanhoudend deur ‘n groter (swart) seun geboelie word. Die Afrikaner word die afgelope 24 jaar op al erger skaal deur die swart meerderheid gruwelik geboelie.
Ons respekteer almal wat ons respekteer en basta met die res. As dit nie vir jou aanvaarbaar is nie, het jy moeilikheid totdat ons ons soewereiniteit volhoubaar verkry het.
In die presidentsverkiesing in Brasilië was daar ná die eerste rondte7 Oktober 2018 'n tamaai swaai na regs met die sterkste steun vir die regse kandidaat Jair Bolsonaro - dit nadat hy merkwaardig herstel het ná 'n vroeër sluipmoordaanval met 'n mes. Bolsonaro voer sy veldtog onder die slagspreuk “Brasilië bokant enige iets, God bokant elkeen.”
Op 'n ander front was 'n belangwekkende verwikkelling rakende Trump dat die uitstekende Amerikaanse ambassadeur by die VN en die afgelope twee jaar die “gesig van Amerika by die VN” Nikki Haley uit haar pos bedank het. Sy sê egter dat sy pres. Trump sal steun in die volgende presidentsverkiesing in 2020.
Pres. Trump het sy minister van buitelandse sake Mike Pompeo afgevaardig om persoonlik in Riaad, die hoofstad van Saoedi-Arabië, met koning Salman te gaan praat oor die verdwyning van Khashoggi, wat ook 'n kritikus was van die totalitêre Saoedi-bewind. Die Turkse regering sê dat hulle bewyse het dat Khashoggi in die konsulaat deur 'n Saoedi moordeenheid gemartel en doodgemaak is en dat sy lyk in stukke uit die land gesmokkel is.
Uit 'n skriftelike antwoord deur die Minister van Grondsake en Landelike Ontwikkeling op 'n Parlementêre vraag van die VF Plus blyk dit dat die oorgrote massa in die land nie in grond belangstel nie, maar in geld. Daarmee is die leuen van die ANC en ander radikales aan die kaak gestel dat vir die masale armes en swartes in die land grond nie die sleutel oplossing is nie, maar 'n versugting na finansiële welvaart vir 'n beter lewe.
Volgens die Parlementêre antwoord het die staat sedert 1994 altesaam 8,2 miljoen ha grond bekom in die grondhervormingsproses teen 'n koste van R39,2 miljard in totaal. Van hierdie bedrag het die eisers in 93% van alle suksesvolle grondeise verkies om die geld te neem en nie die grond nie. Daarbenewens erken die staat dat dit in besit is van feitlik al die grond wat die afgelope 24 jaar met belastingbetalersgeld aangekoop is.